Капітальны рамонт дома №6 па вуліцы Касманаўтаў абярнуўся для яго жыхаркі патопам. За час рамонту даху кватэру Т. Шыбекі неаднаразова залівала ападкамі, што прывяло да аварыйнага стану столі, не кажучы ўжо пра залітыя шпалеры, ўздутую падлогу, пашкоджаную электраправодку. Большасць пашкоджанняў гаспадыня выправіла ўласнымі сіламі, акрамя столі. Як палумачыў дырэктар УП ЖКГ Аляксандр Арцюх, які прысутнічаў на прыёме грамадзян, на дадзены момант праведзены работы па ўмацаванні столі, у гэтым месяцы ўсе работы будуць завершаны.